### 7.      Råstoftransportvej nord for Bregninge

**Åbent**

Sagsnr.: 326-2013-37740       J.nr.: 05.00.00           Dokumentnr.:
326-2016-118329

**Sagstype**

Beslutning.

**Resume og sagens baggrund**

Der har længe været arbejdet på en bedre trafikløsning for
råstoftransporterne fra grusgravene vest for Bregninge. De kører i dag ud ved
[adresse], hvilket medfører store transportudgifter, trafiksikkerhedsmæssige
udfordringer på [adresse] samt udgifter til vedligeholdelse af
denne vejstrækning. Region [adresse] har udpeget et areal umiddelbart nord for
Bregninge som muligt råstofgraveområde, med det vilkår, at der skal etableres
en vej for disse råstoftransporter, så de kommer hurtigt til hovedvejen
[adresse].

**Indstillinger**

Direktøren indstiller

1. at det besluttes
at Kalundborg Kommune vil bidrage til vejprojektet til svingbaneanlæg på
[adresse], overkørsel på [adresse] samt trafiksikring af krydset
[adresse]/Torpevej,

2. at det er en
forudsætning for Kalundborg Kommunes deltagelse i projektet, at der indgås
aftaler så alle nuværende og kommende råstofgrave kan benytte denne vejløsning

3. at der arbejdes
videre med at skabe de budgetmæssige forudsætninger for Kalundborg Kommunes deltagelse
i projektet

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

Baggrund

Idéen til en råstoftransportvej fra grusgravene langs
[adresse], som kunne mindske antal kørte kilometer pr. transport væsentligt,
opstod i det tidligere Vestsjællands Amt. Det blev beskrevet i regionplantillæg
mv. - og dette har Kalundborg Kommune arbejdet videre med og i 2009 udsendt
kommuneplantillæg 20 og 21 for grusgravning på hhv. [adresse] og Bregningegård
på [adresse].

Den oprindelige plan med at lede trafikken igennem [adresse]
Plantage har man dog måtte opgive, men i 2013 henvendte de to nuværende
grusgrave i området - Gammelrand Skærvefabrik A/S og Kenn Johnsen - sig
til kommunen og spurgte til, om det kunne være en mulighed at lave en udkørsel
for råstoftransporterne umiddelbart nord for Bregninge - noget som var
beskrevet som et alternativ i de nævnte kommuneplantillæg.

Ejeren af arealet - Martin Krogh - var med på idéen med
det krav, at råstofferne på arealet skulle udnyttes. Hvis dette skal kunne lade
sig gøre, så skal det udpeges som råstofgraveområde i [adresse]
råstofplan. Dette er lykkedes, idet området er udpeget i regionens forslag til
råstofplan som netop har været i høring. I planen står der således, at "*Eventuel
råstofindvinding i det nye udlagte graveområde forudsætter, at der gennem
graveområdet bliver etableret vejadgang til [adresse], umiddelbart nord for
Bregninge. Vejadgangen skal kunne benyttes af alle, der foretager indvinding i
Kaldred Delområde*". Det forventes at råstofplanen godkendes i
slutningen af 2016.

Det konkrete projekt

Jens Klausen har anbefalet nedenstående forløb. Strækningen 4 på
[adresse] er ikke fastlagt nærmere, da råstofindvinderne selv kan finde det
optimale forløb. Selvfølgelig med hensyn til passage af [adresse]

Ved punkt 1 etableres et T-kryds med venstresvingsbane og
hastigheden nedsat til 70 km/t. Udgiften til dette anlæg anslås til 1,7 mio.
kr.

Vejstrækningen mellem 1 og 2 er en intern kørevej, som
anlægges og bekostes af råstofindvinderne.

Overkørslen på [adresse] ved punkt 2 etableres som et
kryds med vigepligt for råstoflastbilerne. Fartgrænsen nedsættes til 40 km/t.
Udgiften til dette anlæg anslås til 0,6 mio. kr.

I forbindelse med arbejderne foreslås det at trafiksikre
krydset [adresse], således at man får nedbraget hastigheden,
hvilket vil være en fordel i forhold til den krydsende råstoftrafik ved 2. Udgiften
til dette anlæg anslås til 0,2 mio. kr.

Der vil dermed i alt blive tale om en udgift for kommunen på
anslået 2,5 mio. kr.

Fordele  og ulemper ved vejprojektet

Fordele:

· bedre trafiksikkerhed både på [adresse] og [adresse]

· mindre omvejkørsel - der kan spares op til ca. 18 km pr.
råstoftransport t/r

· mindre miljøbelastning

· mindre slitage på kommunevejene [adresse] og [adresse]

· færre gener af de borgere som bor langs disse to kommuneveje.

Ulemper:

Øget trafikstøj ved ejendommene tæt på udkørslen som følge
af en øget trafikmængde.

Trafik tal 2009 (fremskrevet fra 2003) for [adresse] ved
Bregninge:

|  |  |  |  |
| --- | --- | --- | --- |
|  | Personbiler | Varebiler, 2-akslede lastbiler | Større lastbiler o.l. |
| Mod Viskinge | 1871 | 299 | 324 |
| Mod [adresse] 387 | 335 |
| Begge retninger | 3703 | 710 | 659 |

Med en trafik på 120-230 lastbiler fra de to grusgrave vil
der være tale om en forøgelse på 2,4 – 4,5 % af den samlede trafik og 7,3 –
16,8 % af lastbiltrafikken på [adresse].

**Økonomiske konsekvenser**

2,5 mio. kr. Afledte driftsomkostninger skønnes til 5.000 kr./år.